Bybelskool » Die boodskap van die Twaalf Kleiner Profete
25 Jan2015 Die boodskap van die Twaalf Kleiner Profete
Daarom dat die sewende boek in die ry, Nahum, tydgenoot van Jeremia en Sefanja, só ‘n grusaam-helder boodskap van God se finale oordeel oor Nineve bevat. Omdat Nineve se bekering óf halfhartig was óf nie vir lank gehou het nie (volgens Joodse geskiedskrywing – vgl. verwysings in die Tobit en die Talmoed – hier is skakels na die onderskeie Engelse tekste by Ebible en CDL), het die oordeel van Jona, al het hy nie gelewe om dit te aanskou nie, wel in vervulling gegaan.
Die tiende boek, Haggai, kan ná die boodskap van Sefanja daarom wel ‘n boodskap van bemoediging aan die leiers, Josua en Serubbabel, en die priesters sowel as aan die volk rig met die herbou van die tempel. Hulle kan volhard met hulle werk, want die Here het belowe dat Hy met hulle is. Hy sal dinge laat uitwerk as hulle net naby Hom bly en aan Hom gehoorsaam bly. Haggai help hulle dus om hulle prioriteite in lyn met God s’n te kry.